Atviro konkurso sąlygų
5 priedas
PROJEKTAS

MALKINĖS  MEDIENOS  SU PRISTATYMU PIRKIMO SUTARTIS
                                                                 
2026 m.                         d.  Nr.
Varėna
Ši sutartis sudaryta tarp UAB „Varėnos šiluma“, atstovaujamos direktoriaus Jono  Endrikio, veikiančio pagal bendrovės įstatus, toliau vadinamu  Pirkėju  ir 
                               , atstovaujamos                                             ,  veikiančio pagal bendrovės įstatus, toliau vadinamu Tiekėju. Toliau Pirkėjas ir Tiekėjas kartu vadinami Šalimis, o kiekviena atskirai-  Šalimi. Šalys susitarė ir sudarė šią malkinės  medienos  su pristatymu  pirkimo sutartį, toliau Sutartis:

1. SUTARTIES OBJEKTAS
0. Šia sutartimi Tiekėjas įsipareigoja parduoti techninėje specifikacijoje ir Sutartyje apibrėžtą  malkinę medieną  Pirkėjui, o Pirkėjas įsipareigoja priimti tinkamai pristatytą ir kokybės parametrus atitinkančią  malkinę medieną  ir sumokėti už ją Sutartyje nurodyta tvarka bei terminais.
0. Malkinė mediena Pirkėjui tiekiama pagal techninėje specifikacijos 4 punkto reikalavimus. 
1. PRISTATYMAS IR KOKYBĖ

1. Pagal šią Sutartį parduotos malkinės medienos kokybė turi atitikti tuos kokybės reikalavimus, parametrus ir sąlygas, kurie nurodyti techninėje specifikacijoje.
1. [bookmark: _Hlk236926069]Tiekėjas savo transportu ir lėšomis privalo pristatyti malkinę medieną į Pirkėjo katilines nurodytas techninėje specifikacijoje (pirkimo dokumentų 1 priedas (toliau – Katilinės), darbo dienomis nuo 8 iki 16 val. arba tuo laiku, kuris atskirai suderintas tarp Šalių. 
1. Malkinės medienos pristatymo transporto priemonės turi būti techniškai tvarkingos ir pritaikytos tokių krovinių gabenimui ir savaiminiam iškrovimui.
1. Jei Pirkėjo laboratorijoje nustatytos malkinės medienos drėgmės kitimo ribos viršijamos, tokia mediena nebus priimama ir priėmimo aktas nebus pasirašomas. Šiuo atveju Tiekėjas turi nedelsiant pristatyti kitą, sutarties sąlygas atitinkančią, malkinės medienos partiją. 
             2.5 Malkinę medieną iškrauna Tiekėjas. Tiekėjas įsipareigoja užtikrinti, kad kuro iškrovimo vieta, iškrovus kurą, bus išvalyta.
             2.6. Malkinės medienos operatyvinę apskaitą vykdo abi Šalys, vadovaujantis Lietuvos Respublikos teisės aktais.
,
3. BIOKURO KAINA. KURO KIEKIO NUSTATYMAS

0. Malkinės medienos kaina  (be PVM)                 Eur  už 1 ktm.
0. Į malkinės medienos kainą įskaityti visi mokesčiai (išskyrus PVM) ir kitos su  tiekimu/saugojimu susijusios išlaidos (paruošimas ir/ar gamyba, pristatymas Pirkėjui, iškrovimas, iškrovimo aikštelės išvalymas ir pan.).
0. PVM apskaičiuojamas ir sumokamas Lietuvos Respublikos teisės aktų nustatyta tvarka.
0. Malkinės medienos kaina gali būti mažinama dėl biokuro kainos sumažėjimo biokuro biržoje, Tiekėjo suteikiamų nuolaidų, lojalumo programų ir pan.
0. Tiekėjas pareiškia, kad įvertino visas galimas papildomas išlaidas, kurios gali susidaryti vykdant Sutartį. Jokios papildomos Sutarties laikotarpiu atsiradę ir iki sutarties pasirašymo Tiekėjo neįvertintos išlaidos nebus apmokamos.
     3.6 Tiekėjas ne vėliau kaip per 3 (tris) dienas nuo akto pasirašymo dienos pateikia Pirkėjui sąskaitą-faktūrą parengtą tarp Šalių pasirašytu malkinės medienos gavimo apskaitos akto pagrindu.
           3.7 Šalys susitaria, kad Pirkėjas turi teisę vienašališkai daryti priešpriešinių reikalavimų įskaitymus (įskaitant grąžintinas sumas, baudas, delspinigius ir kitas netesybas pagal šią sutartį), atitinkamai mažindamas Tiekėjui mokėtinas sumas.

1. APMOKĖJIMO SĄLYGOS

0. Už tinkamai patiektą malkinę medieną Pirkėjas Tiekėjui atlieka mokėjimus per 30 (trisdešimt) kalendorinių dienų nuo sąskaitų gavimo dienos. Sąskaitos faktūros teikiamos tik elektroniniu būdu naudojantis informacinės sistemos „SABIS“ priemonėmis. 
0. Mokėjimas atliekamas vieną kartą per mėnesį. Jeigu mokėjimo termino diena sutampa su poilsio ar šventės diena, tai mokėjimo diena laikoma po jos einanti darbo diena.

5. PRIEVOLIŲ ĮVYKDYMO UŽTIKRINIMAS IR ŠALIŲ ATSAKOMYBĖ

0. Tiekėjas patvirtina ir supranta, kad malkinės medienos pristatymo kiekiai, pristatymo grafiko laikymasis ir malkinės medienos kokybės užtikrinimas turi esminės įtakos Pirkėjo veiklai ir ekonominei būklei.
0. Jei Pirkėjas Sutartyje nustatytu terminu Tiekėjui neapmokės už gautą malkinę medieną, Tiekėjas turi teisę reikalauti 0,02 proc. dydžio delspinigių nuo neapmokėtos dalies už kiekvieną pavėluotą dieną.
0. Baudų ir delspinigių sumokėjimas neatleidžia Sutarties Šalių nuo pareigų vykdyti šioje Sutartyje prisiimtus įsipareigojimus.
0. Tiekėjas, neužtikrinęs malkinės medienos  kiekių tiekimo, iškrovimo saugos ar  kokybės reikalavimų, atlygina Pirkėjo patirtus nuostolius, įskaitant, bet neapsiribojant nuostoliais dėl malkinės medienos  kūrenamo katilo sustabdymo ir/ar įrenginių sugadinimo.
0.  Tiekėjas patvirtina ir supranta, kad Katilinė yra padidinto pavojaus zona, į kurią yra ribojamas asmenų ir transporto patekimas, todėl Tiekėjas privalo užtikrinti, kad jo darbuotojai (atstovai), pristatę malkinę medieną, laikytųsi transporto judėjimo schemų, katilinės atsakingų darbuotojų nurodymų, darbo tvarkos taisyklių, darbų saugos, priešgaisrinės saugos taisyklių bei aplinkosaugos reikalavimų. Visais atvejai Tiekėjas atsako už nuostolius, kuriuos Pirkėjas ar tretieji asmenys patiria dėl to, kad Tiekėjas neužtikrino šio punkto reikalavimų, ir atleidžia Pirkėją nuo šios atsakomybės trečiųjų asmenų atžvilgiu. Tiekėjas privalo atlyginti Pirkėjui ir/ar tretiesiems asmenims dėl to patirtus nuostolius, kuriuos pastarasis patyrė dėl šių reikalavimų nevykdymo ar netinkamo vykdymo.

6. ŠALIŲ TEISĖS IR PAREIGOS

0. Tiekėjo pareigos ir teisės:
0. Tiekėjas privalo tiekti Pirkėjui malkinę medieną pagal šia Sutartimi apibrėžtas sąlygas;
0. Tiekėjas užtikrina, kad malkinės medienos savybės atitiktų Sutartyje numatytus parametrus;
0. Tiekėjas privalo kiekvienai transporto priemonei pateikti reikalaujamus dokumentus ir gabenimo važtaraščius, kurių forma turi būti iš anksto suderinta su Pirkėju. 1 važtaraščio egzempliorius paliekamas pas Pirkėjo atstovą, kitas grąžinamas Tiekėjui;
0. Tiekėjas savo sąskaita privalo padengti visas išlaidas, susijusias su malkinės medienos  gamyba, pakrovimu, transportavimu ir iškrovimu;
0. Tiekėjas, gavęs Pirkėjo išankstinį pranešimą apie malkinės medienos poreikio sumažėjimą dėl katilinės įrengimų gedimo, remonto ar kitų nenumatytų aplinkybių, privalo laikinai sustabdyti malkinės medienos  tiekimą;
0. Tiekėjas turi teisę pristatyti didesnę vienkartinę malkinės medienos partiją nei nurodyta reikalingame kiekyje, neviršijant 10 proc. nuokrypio nuo užfiksuoto vienkartinio kiekio. Jei Tiekėjas pristato didesnį kiekį, 10 proc. viršijantį nurodytą kiekį, Pirkėjas turi teisę nepriimti malkinės medienos ta apimtimi, kuri viršija nurodytą kiekį.
0. Pirkėjo pareigos ir teisės:
1. Pirkėjas, išankstiniu pranešimu pranešęs Tiekėjui, turi teisę atsisakyti priimti pagal užsakymą pavėluoto pateikti malkinės medienos kiekį. Tokiu atveju užsakymas turi būti derinamas iš naujo;
1. Pirkėjas turi teisę pirkti malkinę medieną iš kitų tiekėjų, atitinkamai sumažinant  pirkimą iš Tiekėjo, jei šis pažeidžia savo įsipareigojimus pagal Sutartį ir negali pateikti Pirkėjui viso numatyto malkinės  medienos  kiekio;
1. Pirkėjas turi teisę papildomai tikrinti perduodamos malkinės medienos kiekį ir kokybę;
1. Pirkėjas privalo nedelsiant pranešti Tiekėjui apie malkinės medienos poreikio sumažėjimą ar laikiną tiekimo sustabdymą dėl katilinės įrengimų gedimo, remonto ar kitų aplinkybių, kurių nebuvo galima numatyti iš anksto;
1. Pirkėjas įsipareigoja užtikrinti tinkamą privažiavimo iki malkinės medienos  iškrovimo vietos priežiūrą Katilinės teritorijoje; 
1. Pirkėjas turi suderinti su Tiekėju ir pasirašyti  malkinės medienos priėmimo pagal kiekį ir kokybę aktą arba pareikšti pretenzijas dėl  malkinės medienos  kiekio ir/ar kokybės. 

7. NENUGALIMA JĖGA (FORCE MAJEURE)

0. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių - nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui. Nenugalima jėga (force majeure)  tai nepaprastos aplinkybės, kurių negalima nei numatyti, nei išvengti. 
0. Nenugalima jėga (force majeure) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (force majeure) taip pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles.
0. Sutartis baigiasi kitos Šalies raštišku reikalavimu, kai ją įvykdyti kitai šaliai neįmanoma dėl force majeure arba vykdymas turi būti atidėtas ilgiau nei 2 mėnesius dėl nenugalimos jėgos (force majeure), už kurią Šalis neatsako.
8. GINČŲ SPRENDIMO TVARKA
8.1. Sutarties Šalys už šios Sutarties įsipareigojimų nevykdymą ar netinkamą vykdymą atsako Lietuvos Respublikos įstatymų nustatyta tvarka.
8.2. Visi Šalių ginčai ir nesutarimai, atsiradę dėl šios Sutarties vykdymo, sprendžiami tarpusavio derybomis. Ginčai, kurių nepavyksta išspręsti derybomis, sprendžiami Lietuvos Respublikos teismuose įstatymų nustatyta tvarka.

9. BAIGIAMOSIOS NUOSTATOS
0. Bet kuri Šalis privalo nedelsdama raštu pranešti kitai Šaliai apie reikšmingas Sutarties vykdymui aplinkybes, tokias kaip reorganizavimas, juridinių rekvizitų pasikeitimas, gręsiantis nemokumas, licencijų pasibaigimas, esminis prekių trūkumas ir pan.
0. Jeigu keičiasi Šalių adresai, banko sąskaitų numeriai ir (ar) kiti rekvizitai, tai Šalys privalo apie tai nedelsiant informuoti viena kitą. Šalis, nevykdžiusi šių reikalavimų, negali pareikšti pretenzijų ar atsikirtimų, jog kitos šalies veiksmai, atlikti pagal paskutinius jai žinomus rekvizitus, neatitinka Sutarties sąlygų arba jog ji negavo pranešimų, siųstų pagal tuos rekvizitus.
0. Visi pranešimai laikomi tinkamai įteiktais kitai Šaliai, jeigu jie perduoti Šalių atstovams pasirašytinai ar išsiųsti registruotu laišku Sutartyje nurodytais Šalių adresais.
0. Tuo atveju, jei Sutartyje numatyti galimi pakeitimai ir papildymai, jie turi būti sudaryti raštu ir pasirašyti abiejų Šalių įgaliotų atstovų, nebent konkrečioje Sutarties nuostatoje numatyta kitaip.
0. Visa informacija, kurią šalys sužinojo viena iš kitos derybų, Sutarties sudarymo ir jos vykdymo metu yra laikoma konfidencialia ir gali būti atskleista trečiosioms šalims tik tuo atveju, kai tam yra įstatyminis pagrindas arba yra gautas išankstinis raštiškas kitos šalies sutikimas.
0. Sutartis gali būti nutraukta raštišku Šalių susitarimu.
0. Bet kuri iš Šalių, raštiškai įspėjus kitą Šalį, turi teisę vienašališkai nutraukti Sutartį arba sustabdyti jos veikimą, jeigu kita Šalis pažeidžia esmines šios Sutarties nuostatas. Šiuo atveju, jeigu viena Šalis padaro esminį šios Sutarties pažeidimą, kita Šalis turi pateikti rašytinį įspėjimą dėl Sutarties nutraukimo. Tokiame įspėjime turi būti nurodomas padarytas esminis pažeidimas, priežastys, dėl kurių pažeidimas laikytinas esminiu, ne trumpesnis kaip 40 (keturiasdešimt)  kalendorinių dienų terminas esminiam pažeidimui pašalinti ir informuojama apie ketinimą nutraukti Sutartį, jeigu esminis pažeidimas nebus pašalintas. Jeigu pirmoji Šalis nepašalina esminio pažeidimo per nurodytą protingą terminą, kita Šalis turi teisę vienašališkai nutraukti Sutartį raštu pranešdama pirmajai Šaliai. Tokiu atveju Sutarties nutraukimo diena yra laikoma pranešimo apie Sutarties nutraukimą gavimo diena.
0. Tiek viena, tiek kita šalis turi teisę vienašališkai nutraukti Sutartį, jeigu kitai Šaliai iškeliama bankroto byla ar Šalis tampa likviduojama.
0. Sutartis su Tiekėju pasirašoma  iki  2027-04-30 d.
0. Sutarties priedai yra neatskiriama šios Sutarties dalis:
 1 priedas. Malkinės medienos techninė specifikacija.
 2 priedas. Tiekėjo pasiūlymas.



10. ŠALIŲ ATSTOVŲ PARAŠAI IR  ŠALIŲ ANSPAUDAI:

	PIRKĖJAS

UAB „Varėnos šiluma“
Įmonės kodas: 184827583
PVM mokėtojo kodas: LT848275811
Basanavičiaus g. 56, LT-65210 Varėna
Tel. (8 310)3 10 31 
a.s. LT724010041000070250
Bankas: AB bankas „Luminor“ 
Banko kodas: 40100


Direktorius 
Jonas  Endrikis

A.V.
	TIEKĖJAS

